ഓട്ടോറിക്ഷയില് മദ്യവില്പന: യുവാവ് അറസ്റ്റില് തൃപ്പൂണിത്തുറ: ഡ്രൈഡേയില് ഓട്ടോറിക്ഷയില് മദ്യവില്പന നടത്തിയ യുവാവിനെ എക്സൈസ് അറസ്റ്റ് ചെയ്തു. ഉദയംപേരൂര് കൊച്ചുപള്ളി പുത്തന്മണ്ണേഴത്ത് രാജേഷ് 41 ആണ് തൃപ്പൂണിത്തുറ എക്സൈസിന്റെ പിടിയിലായത്. നടക്കാവ് കൊച്ചുപള്ളി ഭാഗത്ത് എക്സൈസ് നടത്തിയ പരിശോധയിലാണ് വില്പനയ്ക്കായി കൊണ്ടുവന്ന 17.5 ലിറ്റര് മദ്യവും ഓട്ടോറിക്ഷയും പിടിച്ചെടുത്തത്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു. റേഞ്ച് ചാര്ജ് അസിസ്റ്റന്റ് ഇന്സ്പെക്ടര് അനീഷ് മോഹന്റെ നേതൃത്വത്തില് സിഇഒമാരായ സെയ്ഫ്, വിനീത്, ജ്യോതിഷ്, നൗഫല്, മിഥുന് ലാല്, റസീന എന്നിവരടങ്ങിയ സംഘമാണ് പ്രതിയെ പിടികൂടിയത്.